فوزى عبد العاطى

اسمه بالكامل محمود فوزي عبد العاطي حاليا بيشتغل رئيس مركز هايدلبرج للخلايا الجزعية في المانيا. فوزي عبد العاطي في الأصل عالم جينات وهو مصري الماني عايش في المانيا من أكتر من 40 سنة.
اتخرج من جامعة القاهرة في 1980 وبعدها سافر كمل تعليمه بره وشارك في أبحاس ودراسات مهمة منها دراسة خدت جايزة نوبل سنة 1991.
البدايات والمشوار العلمي
فوزي طلع في أسرة من الريف المصري وخد بكالريوس العلوم من جامعة القاهرة في سنة 1980 قسم أحياء بتقدير ممتاز وبعدها سافر عمل الدكتوراة في علم الأحياء في المانيا وفي سنة 1992 خد بكالريوس الطب من جامعة هايدلبرج في المانيا.
من سنة 1992 لغاية دلوقتي الدكتور فوزي عبد العاطي متفرغ للأبحاس والدراسات الي بيعملها على الخلايا الجزعية وكمان الجينات بتاعة البشر.
فوزي كمان معاه زمالة معهد البيولوجيا الجزيئية الأوروبي في المانيا من سنة 1992. وجنب انه رئيس مركز هايدلبرج للخلايا الجزعية هو كمان ماسك كبير المسؤولين العلميين في مركز هايدلبرغ للعلاج بالخلايا الجزعية.
المراجع